Fl-okkażjoni tat-tmien centinarju (1195-1995) mit-twelid tal-qaddis Sant Antnin, il-patrijiet Sant'Antnin fil-Kolleġġjata ta' San Pawl tal-Bażilika ta' Sant'Antnin ta' Padova, ġew f'Malta f'pellegrinaġġ simboliku. Din iż-żjara saret bejn nhar is-Sibt 4 ta' Marzu sa nhar il-Ħadd 12 ta' Marzu. Magħhom huma ġabu żewġ relikwi insinji tal- qaddis li kienu l-kordi vokali u l-kustilja. Il- programm kien jinkludi żjara fir-Rabat. Din seħħet nhar l-Erbgħa 8 ta' Marzu. Iż-żjara fir- Rabat laħqet il-qofol tagħha meta fil-5.00 ta' filgħaxija telaq pellegrinaġġ bir- relikwarju tal-kordi vokali mill-knisja ta' San Franġisk sal-Parrocca Kolleġġjata ta' San Pawl. X'ħin il-pellegrinaġġ wasal il-knisja, ġie milqugħ mill-Arcipriet il- Kan. Dun Tarcis Delicata u l-kleru. Fil-knisja fejn kien hemm miġbura għadd kbir ta' morda u anzjani, saret celebrazzjoni tal-kelma t'Alla u fis-6.00 p.m. saret koncelebrazzjoni solenni mmexxija mill-Arcipriet. Preżenti kien hemm ukoll is-Sindku tar-Rabat is-Sur Alfred Sharples. Wara sar pellegrinaġġ lura lejn il-Knisja ta' San Franġisk. Ta' min jgħid li fl-1946 ir- Rabat kien laqa' għal ftit ħin ir-relikwarju insinji tax-xedaq ta' l-istess qaddis. Ta' min jgħid li dan il-pellegrinaġġ Antonjan ġie segwit mill-istampa kemm dik lokali kif ukoll min dik internazzjonali. Fir-ritratt tidher ir-relikwa tal-kordi ta' Sant'Antnin fuq l-artal maġġur ta' San Pawl filwaqt li jidher ukoll l-Arcipriet jgħati merħba lil patrijiet u l-kongregazzjoni li ħadet sehem fil-pellegrinaġġ. Għ L-Arcipriet, il-Kan. T. Delicata u r-relikwija ta' Sant Antnin fuq l-altar maġġur tal-Kolleġġjata. KING ĠONFEGTIONERV LTD,